અત્યાર સુધી તેમના હાથમાં બહુ જવાબદારી સોંપાઈ નહોતી પણ હવે જે કામ સોંપવાનું હતું એ કઠિન હતું. શાસ્ત્રીજી મહારાજ અને યોગીજી મહારાજનો નિર્ણય થયો કે બોચાસણવાસી અક્ષર પુરુષોત્તમ સંસ્થાના આગામી નિર્ણયકર્તા શાસ્ત્રી નારાયણસ્વરૂપદાસ સ્વામી. સૌ હરિભક્તોએ અને સંતોએ તેમના આ આવકારને વધાવી લીધો. ત્યારે તેમની ઉંમર પચ્ચીસ વર્ષ માંડ હશે. ૨૧ મે, ૧૯૫૦ના રોજ તેમને વિધિવત્ રીતે સંસ્થાનું સુકાન સોંપવામાં આવ્યું અને સૌએ તેમને લાડથી કહ્યું ‘પ્રમુખ સ્વામી’